Departemento Gracias a Dios

Departemento Gracias a Dios (hispane "Dankon al Dio") estas unu el la 18 departementoj, per kiuj la Centramerika lando Honduro estas dividita. La hodiaŭa departementa ĉefurbo estas Puerto Lempira; ĝis 1975 la ĉefurbo estis Brus Laguna. Unufoje parto de la Moskita Marbordo, la departemento formiĝis en 1957 el ĉiom da la Moskita teritorio kaj partoj de la departementoj Colón kaj Olancho. Gracias a Dios estas iom ne-alirebla per teraj vojoj, kvankam tieaj flugkompanioj aviadilas al la ĉefaj urboj. Laŭ la stato de 2013 en la departemento vivis 90 765 loĝantoj sur areo de 16 997 kvadrataj kilometroj, kio rezultigas loĝdenson de 5 loĝantoj/km². En 2005 ĝi havis taksitan popolnombron de 76 278 loĝantoj. Kvankam ĝi estas la dua plej granda departemento laŭ tera etendo en la lando, ĝi malabundas loĝantare, kaj enhavas vastajn pinajn savanojn, marĉojn, kaj pluvarbarojn. Tamen, la pligrandiĝado de la agrikultura limo estas ĉiama minaco al la natura abundo de la departemento. Geografio Ĝi enhavas la Lagunon Caratasca, la plej granda laguno tia en Honduro. La plej orienta pinto estas la Kabo Danke al Dio. Municipoj Ahuas Brus Laguna Juan Francisco Bulnes Puerto Lempira Ramón Villeda Morales Wampusirpi